section_heading: Misija
paragraph_text: VSITE studentima bez naknade osigurava IT opremu, udžbenike i druga potrebna nastavna pomagala za uspješno svladavanje studijskog programa i uključivanje u stručno-projektni i znanstveni rad, čime stječu potrebna znanja i kompetencije za uspješan rad u odabranom području i inventivnu primjenu informacijskih tehnologija. VSITE usmjerava studente prema inovativnosti i osposobljava ih za aktivno sudjelovanje u informatičkim i drugim razvojnim i poslovnim projektima koji uključuju primjenu informcijske tehnologije i razvoj IT infrastrukture te time pridonose gospodarskoj preobrazbi, razvoju strateških industrijskih sektora, digitalne ekonomije i društva u cjelini.